24PES-403

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Isabel Olave Ballarena andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

* Zein da Belateko eta Almadozko tunelak egun bat baino gehiago itxita egoteko aurreikusten den egutegia, honako data hauetan?
* 2024ko urriaren 31tik (egun horretarako iragarri da irekiko direla tunelak) abenduaren 31ra bitarte.
* 2025ean.
* 2026an.
* Zein da jarduketa-kronograma xehetua 2024ko abuztuaren 19tik urriaren 31ra bitarte, gaueko obrak eta leherketak egiteko? Adierazi, zehatz-mehatz, zer jarduketa eginen den eta horiek zein egunetan egitea aurreikusten den.
* Zein izanen da jarduketa-kronograma xehetua 2024ko urriaren 31tik 2025eko abendura bitarte aurreikusitako beste edozein itxieran zehar, gaueko obrak eta leherketak egiteko? Adierazi, zehatz-mehatz, zer jarduketa eginen den eta horiek zein egunetan egitea aurreikusten den.
* Zein izanen da jarduketa-kronograma xehetua 2024ko urriaren 31tik 2026ko abendura bitarte aurreikusitako beste edozein itxieran zehar, gaueko obrak eta leherketak egiteko? Adierazi, zehatz-mehatz, zer jarduketa eginen den eta horiek zein egunetan egitea aurreikusten den.
* Nafarroako Gobernuaren ustez, zerk justifikatuko luke Belateko eta Almandozko tunelak berriz ixtea?

Iruñean, 2024ko irailaren 25ean

Foru parlamentaria: Isabel Olave Ballarena